### | | | | --- | --- | | | | | --- | | **Byråd** 24. september 2019 Sagsnr. 710-2019-1684 Dok.nr. 710-2019-188038 Sagsbehandler DPURZI | | 136.                Flytning af byrådsmøder - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag | Lov om kommunernes styrelse § 8, stk. 1 |

###

**SAGENS INDHOLD**

Det fremgår af Lov om kommunernes styrelse § 8, stk. 1, at
Byrådet skal træffe beslutning om, hvor og hvornår ordinære møder skal
afholdes.

På byrådsmødet 29. januar 2019 godkendte Byrådet en tids- og
aktivitetsplan for Budget 2020-23. På grund af udskudte forhandlinger mellem
regeringen og KL om økonomiaftalen har det imidlertid været nødvendigt at ændre
på tids- og aktivitetsplanen for budgettet herunder tidspunkterne for Byrådets 1.
og 2. behandling af budgettet.

På den baggrund foreslås, at 1. behandlingen af budgettet i
Byrådet foregår 8. oktober 2019, og at 2. behandlingen af budgettet foregår 4.
november 2019.

Det bemærkes, at kommunernes
budgetter efter gældende lovgivning normalt skal være vedtaget senest 15.
oktober, men de forsinkede økonomiforhandlinger har betydet, at social- og
indenrigsministeren har givet dispensation til, at kommunernes budgetter først
skal være vedtaget senest 5. november 2019.

Det bemærkes, at der skal være
minimum tre uger mellem Byrådets 1. og 2. behandling af budgettet.

**ØKONOMI**

Der er ingen økonomiske konsekvenser.

**INDSTILLING**

Kommunaldirektøren indstiller til Byrådet:

1.
At byrådsmødet vedr. 1. behandling af
Budget 2020-23 afholdes tirsdag 8. oktober 2019 kl. 19.00 i [adresse] i
administrationsbygningen i Hammel.

2.     At byrådsmødet vedr. 2. behandling af Budget 2020-23
afholdes mandag 4. november 2019 kl. 19.00 i [adresse] i
administrationsbygningen i Hammel.

**BESLUTNING**